《止善堂》
元代·王旭

人心若江河，昼夜无停流。
东流未到海，滔滔讵能休。
又如远游客，终年寄他州。
不知归其家，岁暮何所投。
水流上沧海，人行止故丘。
而况寰宇中，事物纷相酬。
人欲盛其炽，天理微以幽。
瞬息变化间，肝胆生戈矛。
苟不知所止，定心终无由。
所止非至善，此心犹可忧。
卓哉陈使君，立志希前修。
名堂以止善，善外俱无求。
我德自此明，新民功亦优。
还应有馀庆，永为斯堂留。
不愧大学篇，芳尘映千秋。

作者简介：王旭（生卒年不详，约公元1264年前后在世），字景初，东平（今属山东）人。以文章知名于时，与同郡王构、永年王磐并称“三王”。早年家贫，靠教书为生。主要活动于至元到大德年间。有《兰轩集》二十卷，原本已不传。清乾隆年间修《四库全书》，曾从《永乐大典》中辑出王旭诗文若干篇，重编为《兰轩集》十六卷，其中诗九卷，文七卷。与王构、王磐相比，王旭处境最不好，诗文中往往流露出怀才不遇情绪，《古风三十首》集中表达了对人生的感慨。生平事迹见《大明一统志》卷二三、《元诗选·癸集》乙集小传、《元书》卷五八。